Rehabilitatsiooniabi hakkab sõltuma inimese tegelikust vajadusest

Valitsus kiitis heaks ja saatis Riigikogule arutamiseks eelnõu, mis muudab rehabilitatsiooniteenusele jõudmise inimese jaoks lihtsamaks. Edaspidi ei sõltu teenuse saamine puude raskusastmest ega töövõime hindamise tulemusest, vaid sellest, kuidas inimese terviseseisund mõjutab tema igapäevaelu ja kas ta vajab toimetulekuks mitme spetsialisti koostööd.